Ministru kabineta noteikumu projekta „Noteikumi par Līgumu starp Latvijas Republikas Labklājības ministriju un Norvēģijas Karalisko Darba ministriju atbilstoši Eiropas Parlamenta un Padomes 2004.gada 29.aprīļa Regulas (EK) Nr.883/2004 par sociālās nodrošināšanas sistēmu koordinēšanu 16.pantam attiecībā uz Latvijas jūrniekiem, kuri nodarbināti uz Norvēģijas Starptautiskajā kuģu reģistrā reģistrētajiem kuģiem” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Noteikumi par Līgumu starp Latvijas Republikas Labklājības ministriju un Norvēģijas Karalisko Darba ministriju atbilstoši Eiropas Parlamenta un Padomes 2004.gada 29.aprīļa Regulas (EK) Nr.883/2004 par sociālās nodrošināšanas sistēmu koordinēšanu 16.pantam attiecībā uz Latvijas jūrniekiem, kuri nodarbināti uz Norvēģijas Starptautiskajā kuģu reģistrā reģistrētajiem kuģiem” (turpmāk – noteikumu projekts) izstrādāts atbilstoši Ministru kabineta iekārtas likuma 31.panta pirmās daļas 3.punktam, sakarā ar to, ka Regula (EEK) Nr.1408/71 par sociālās drošības shēmu piemērošanu darba ņēmējiem, pašnodarbinātajiem un viņu ģimenes locekļiem, kas pārvietojas Kopienā vairs nav spēkā ne Latvijā, ne Norvēģijas Karalistē. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2004.gada 18.novembrī tika parakstīts „Pagaidu līgums starp Latvijas Republikas Labklājības ministriju un Norvēģijas Karalisko Darba un sociālo lietu ministriju atbilstoši Padomes 1971.gada 14.jūnija Regulas (EEK) Nr.[1408/71](http://eur-lex.europa.eu/LexUriServ/LexUriServ.do?uri=CONSLEG:1971R1408:20080707:LV:HTML) par sociālā nodrošinājuma shēmu piemērošanu nodarbinātām, pašnodarbinātām personām, kā arī to ģimenes locekļiem, kas pārvietojas Kopienas teritorijā (turpmāk – Regula 1408/71), 17.pantam attiecībā uz Latvijas jūrniekiem, kuri nodarbināti uz Norvēģijas Starptautiskajā kuģu reģistrā reģistrētiem kuģiem” (turpmāk – pagaidu līgums). Attiecīgi Latvijas jūrnieki, kuri ir nodarbināti uz Norvēģijas Starptautiskajā kuģu reģistrā reģistrētu kuģu klāja ir sociāli apdrošināti Latvijā, atbilstoši tādiem pašiem nosacījumiem, kā jūrnieki, kuri nodarbināti uz Latvijas kuģu reģistrā reģistrēto kuģu klāja. Tātad šīs personas veica valsts obligātās sociālās apdrošināšanas iemaksas Latvijā, kā rezultātā paplašinājās arī sociāli apdrošināto personu loks Latvijā. Līdz pagaidu līguma spēkā stāšanās dienai vairumā gadījumu minētās personas vispār netika sociāli apdrošinātas.Ņemot vērā šī pagaidu līguma pozitīvos aspektus, ko apstiprināja gan Norvēģijas puse, gan Latvijas, tas 2006.gada 7.martā tika pagarināts uz nenoteiktu laiku, un ir spēkā vēl šobrīd.Tomēr Regula 1408/71, uz kā pamata noslēgts 2004.gada pagaidu līgums, kopš 2010.gada 1.maija Eiropas Savienības teritorijā ir aizstāta ar Eiropas Parlamenta un Padomes 2004.gada 29.aprīļa Regulu (EK) Nr.883/2004 par sociālās nodrošināšanas sistēmu koordinēšanu (turpmāk - Regula 883/2004), bet kopš 2012.gada 1.jūnija vairs nav spēkā arī Eiropas Ekonomikas zonas, tostarp Norvēģijas, teritorijā. 2013.gada 22.janvārī Latvijas un Norvēģijas kompetentās iestādes vienojās par jauna līguma nepieciešamību, uzsākot līguma teksta redakcijas saskaņošanas procesu. Regulas 883/2004 16.pants paredz, ka divas vai vairāk dalībvalstu kompetentās iestādes var vienoties par izņēmumiem no regulas Nr.883/2004 11. līdz 15.panta atsevišķu personu vai personu kategoriju interesēs (šajā gadījumā Latvijas jūrnieku, kas nodarbināti uz Norvēģijas Starptautiskajā kuģu reģistrā reģistrētiem kuģiem). Šāda vienošanās nozīmē to, ka personai tiks piemēroti vienas dalībvalsts tiesību akti, lai gan saskaņā ar regulā Nr. 883/2004 paredzētajiem noteikumiem kā kompetentā valsts ir noteikta cita dalībvalsts. Vienošanos pamatā ir jābūt darbinieku interesēm un labumam.Latvijas kompetentā iestāde (Valsts sociālās apdrošināšanas aģentūra), saņemot iesniegumu par sociālās apdrošināšanas iemaksu veikšanu Latvijā no Norvēģijas kuģa īpašnieka, viņa vietējā pārstāvja vai jūrnieka, izdod sertifikātu (veidlapa A1), kas nosaka, ka uz attiecīgo personu turpina attiekties Latvijas sociālās drošības tiesību akti, kā arī laika periodu, kurā minētie normatīvie akti tiks piemēroti. Viena šī sertifikāta kopija ir jānosūta darba ņēmējam, viena – darba devējam un viena kopija – Norvēģijas kompetentajai iestādei (Nacionālajam ārvalstu sociālās apdrošināšanas birojam).Attiecībā uz sociālās apdrošināšanas iemaksu iekasēšanu, Latvijas kompetentā iestāde piemēro kārtību, kas noteikta iekšzemes darba ņēmējam, kuru nodarbina darba devējs Eiropas Savienības dalībvalstī. Līguma, kura sadarbības pamatā ir Regulas 883/2004 16.pants, mērķis ir turpināt sekmēt to Latvijas jūrnieku sociālo drošību, kuri ir nodarbināti uz Norvēģijas Starptautiskajā kuģu reģistrā reģistrētajiem kuģiem.Noteikumu projekta 2.punktā paredzēts, ka līgumā paredzēto saistību izpildi koordinē Labklājības ministrija. |
| 3. | Projekta izstrādē iesaistītās institūcijas | Līguma projekta izstrādē iesaistījās Norvēģijas Karaliskā Darba ministrija.Ar 2013.gada 21.februāra vēstuli Nr.34/4-0404/432 līguma projekta teksts tika nosūtīts sākotnējai neformālai saskaņošanai Ārlietu ministrijai, Tieslietu ministrijai un Finanšu ministrijai. |
| 4.  | Cita informācija | Līdzīgas vienošanās Norvēģijas Karaliste ir noslēgusi arī ar Poliju. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas jūrnieki, kas nodarbināti uz Norvēģijas Starptautiskajā kuģu reģistrā reģistrētiem kuģiem.Pēc Valsts sociālās apdrošināšanas aģentūras datiem – ap 2500 – 3000 personas. |
| 2.  | Tiesiskā regulējuma ietekme uz tautsaimniecību un administratīvo slogu | Tā kā Līgums starp Latvijas Republikas Labklājības ministriju un Norvēģijas Karalisko Darba ministriju atbilstoši Regulas 883/2004 16.pantam attiecībā uz Latvijas jūrniekiem, kuri nodarbināti uz Norvēģijas Starptautiskajā kuģu reģistrā reģistrētajiem kuģiem aizstās 2004.gadā noslēgto pagaidu līgumu, sabiedrības grupām un institūcijām noteikumu projekta tiesiskais regulējums tiesības un pienākumus, kā arī veicamās darbības, nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4.  | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 883/2004. |
| 2. | Citas starptautiskās saistības | Nav. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula 883/2004 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula 883/200416.pants | Noteikumu projekta 1.punkts. | Tiks ieviesta pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Nav attiecināms. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav. | Nav. | Nav. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Nav. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par Noteikumu projekta izstrādi, noteikumu projekts pirms izsludināšanas Valsts sekretāru sanāksmē tika ievietots Labklājības ministrijas mājas lapas sadaļā „Sabiedrības līdzdalība”. |
| 2.  | Sabiedrības līdzdalība projekta izstrādē  | Līdz 09.12.2014. viedokļi no iedzīvotājiem saņemti netika. |
| 3. | Sabiedrības līdzdalības rezultāti  | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Valsts sociālās apdrošināšanas aģentūra un Valsts ieņēmumu dienests. |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3.  | Cita informācija | Nav. |

*Anotācijas III un IV sadaļa - projekts šīs jomas neskar.*

Labklājības ministrs U.Augulis

03.12.2014 12:40

1 353

L.Ramane

Tālrunis 67021554

Fakss 67021560

liene.ramane@lm.gov.lv